### NN 62/2024 (22.5.2024.), Odluka o katastarskoj izmjeri na području Grada Zaprešića za dio katastarske općine Brdovec i Općine Brdovec za dio katastarske općine Brdovec i dio katastarske općine Laduč

DRŽAVNA GEODETSKA UPRAVA

1073

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, broj 112/18 i 39/22) Državna geodetska uprava donosi

ODLUKU

O KATASTARSKOJ IZMJERI NA PODRUČJU GRADA ZAPREŠIĆA ZA DIO KATASTARSKE OPĆINE BRDOVEC I OPĆINE BRDOVEC ZA DIO KATASTARSKE OPĆINE BRDOVEC I DIO KATASTARSKE OPĆINE LADUČ

I.

Na području Grada Zaprešića za dio katastarske općine Brdovec i Općine Brdovec za dio katastarske općine Brdovec i dio katastarske općine Laduč provest će se katastarska izmjera u svrhu izrade katastra nekretnina i obnove zemljišne knjige.

II.

Katastarsku izmjeru provodi Državna geodetska uprava u skladu s Odlukom o donošenju Godišnjeg programa katastarskih izmjera građevinskih područja u 2023. za 2024. godinu koju je donijela Vlada Republike Hrvatske dana 28. prosinca 2023. godine, a stručne geodetske poslove u okviru usluga provođenja katastarske izmjere i izrade elaborata katastarske izmjere za potrebe osnivanja katastra nekretnina obavit će Zajednica ponuditelja GEOPROJEKT ZAGREB 20 d.o.o., Zagreb, Borongajska cesta 81 i GEOPROJEKT d.o.o., Zagreb, Borongajska cesta 81.

III.

U obavljanju poslova katastra nekretnina službenici Državne geodetske uprave i zaposlenici Zajednice ponuditelja GEOPROJEKT ZAGREB 20 d.o.o., Zagreb, Borongajska cesta 81 i GEOPROJEKT d.o.o., Zagreb, Borongajska cesta 81, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere,

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištu na području na kojem se provodi katastarska izmjera dužni su označiti granice zemljišta na kojima imaju pravo vlasništva ili druga prava ili kojim upravljaju (upravitelji općih i javnih dobara) za dio katastarske općine Brdovec i dio katastarske općine Laduč do 1. rujna 2024. godine.

V.

Nositelje prava na zemljištu pisanim putem će se pozvati na obilježavanje granica zemljišta te će im se osigurati stručna pomoć i trajne međne oznake pri obilježavanju granica zemljišta bez nak­nade.

VI.

Na temelju podataka prikupljenih i obrađenih u katastarskoj izmjeri izrađuje se elaborat katastarske izmjere koji se predočava nositeljima prava iskazanim u popisnim listovima.

VII.

Početak predočavanja objavljuje se na internetskim stranicama Državne geodetske uprave i u javnim glasilima.

VIII.

Na temelju podataka elaborata katastarske izmjere i podataka preuzetih iz osnovane, obnovljene ili dopunjene zemljišne knjige izrađuje se katastarski operat katastra nekretnina koji se stavlja u uporabu danom otvaranja zemljišne knjige.

IX.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/24-04/10

Urbroj: 541-03/3-24-12

Zagreb, 10. svibnja 2024.

Glavni ravnatelj
 Antonio Šustić, dipl. ing. geod., v. r.